Diari Oficial de la Generalitat Valenciana


Sumari del DOGV 9231, del 09-12-2021 (2021/12773)

ACORD de 26 de novembre de 2021, del Consell, d'autorització de l'increment del límit per a comprometre despeses pluriennals amb càrrec a la línia de subvenció S1751, «Pla de recuperació d'habitatges amb finalitats socials», del capítol 7 del Programa 431.50, Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica (VL 14.002/21-043).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9231

Data del DOGV
:   09-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12121


Data del document
:   26-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 de novembre de 2021, del Consell, d'autorització de l'increment del límit per a comprometre despeses pluriennals amb càrrec a la línia de subvenció S1751, «Pla de recuperació d'habitatges amb finalitats socials», del capítol 7 del Programa 431.50, Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica (VL 14.002/21-043). [2021/12237]  
  
El pressupost de la Vicepresidència Segona i Conselleria d'Habitatge i Arquitectura Bioclimàtica per a 2021, inclou la línia de subvenció S1751, «Pla de recuperació d'habitatges amb finalitats socials», en el capítol 7 del Programa 431.50, Qualitat i rehabilitació, amb una dotació inicial de 500.000,00 ?, destinada al finançament d'ajudes per a la rehabilitació i l'adquisició per a la rehabilitació d'edificis d'habitatges de titularitat pública o privada per a fins socials.  
  
Aquestes subvencions convocades per Ordre 6/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, estan destinades a l'execució d'obres de rehabilitació que segons les bases tenen un termini per a l'execució de les obres de 24 mesos prorrogables a 30 mesos. Cada beneficiari de les ajudes, en funció de la major o menor envergadura de l'obra, tindrà una data de terminació d'obra diferent i per tant la data d'abonament de l'ajuda, que es produirà una vegada haja justificat que l'obra està acabada mitjançant la documentació corresponent, finalitzant el termini de justificació de les subvencions el 15 d'octubre de cada exercici econòmic per al qual es van concedir aquestes.  
Per a ajustar els pagaments efectius de les ajudes a la realitat de les execucions d'obra, fent pluriennal la despesa total que ascendeix a 1.400.000,00 - en quatre anualitats adequades al ritme de les obres d'acord amb el següent detall:  
  
Anualitat Aportació Generalitat  
2097 702.437,00  
3231 515.060,00  
6091 238.018,00  
5177 728.423,00  
Total 1.400.000,00  
  
  
Una vegada acabat el termini de presentació de sol·licituds, la dotació pressupostària actual és insuficient per a donar cabuda a totes les sol·licituds que, complint els requisits per a obtindre les ajudes, es quedarien fora de rebre-les per falta de pressupost. Atés que en la convocatòria d'ajudes s'indica la possibilitat d'incrementar amb una quantia addicional de fins a 5.000.000,00 - l'import màxim de la convocatòria, sense necessitat d'una nova convocatòria, s'incrementarà la dotació final fins a l'import màxim de 6.400.000,00 ?, prèviament a la resolució de concessió de les ajudes.  
La nova distribució en anualitats del pressupost d'ajudes ampliat, mantenint la mateixa proporció que el quadre inicial de la convocatòria d'ajudes que serà la següent:  
  
Anualitat Aportació Generalitat  
2021 2.285.714,29  
2022 1.600.000,00  
2023 1.371.428,57  
2024 1.142.857,14  
Total 6.400.000,00  
  
  
Per tot això i amb la finalitat de donar cobertura a la convocatòria de 2021 la Vicepresidència Segona i Conselleria d'Habitatge i Arquitectura Bioclimàtica proposa incrementar el límit quantitatiu previst en l'article 40.3 de la Llei 1/2015, de 6 de febrer, d'hisenda pública, del sector públic instrumental i subvencions, en la línia de subvenció S1751, «Pla de recuperació d'habitatges amb finalitats socials», del capítol 7 del programa 431.50, Qualitat i rehabilitació, per a les anualitats 2022, 2023 i 2024.  
En conseqüència, d'acord amb l'article 40.4 de la Llei 1/2015, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 26 de novembre de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa en el període 2022-2024, amb càrrec a la línia de subvenció de concurrència competitiva S1751, «Pla de recuperació d'habitatges amb finalitats socials», del capítol 7 del programa 431.50, Qualitat i rehabilitació, d'acord amb el següent detall:  
  
Exercici Límit actual Límit modificat  
2583 041.841,00 1.600.000,00  
6974 053.208,00 1.371.428,57  
1012 096.880,00 1.142.857,14  
  
  
  
València, 26 de novembre de 2021  
  
La consellera secretària,  
MÓNICA OLTRA JARQUE